Et par måneder efter faderens begravelse henvendte modstandsmanden og antikommunisten [[Arne Sejr]] sig til Kjeld Olesen med tilbud om at arbejde for Sejrs illegale efterretningsorganisation "[[Firmaet (efterretningstjeneste)|Firmaet]]". I kølvandet på faderens død "hadede" Kjeld Olesen kommunisterne. Sejr afkrævede Kjeld Olesen et tavshedsløfte: "Så sagde han, at de havde en særlig aktivitet, der havde med aflytning at gøre. Han nævnte to politiske navne, en konservativ og en socialdemokrat [...] og sagde endvidere, at de samarbejdede tæt med [[Forsvarets Efterretningstjeneste]]. Jeg sagde ja til det." Fra 1955 var Kjeld Olesen engageret for Firmaet og var beskæftiget med ulovlig aflytning af kommunister. Oplysningerne blev videregivet til [[CIA]]. Olesen var således 1955-56 medvirkende til aflytningen af [[Danmarks Kommunistiske Parti|DKP]]-folketingsmedlemmet Alfred Jensen og hustru Ragnhild Andersen. Olesen har oplyst, at han fik 500 kroner om måneden for sit arbejde.
Levende_personer Personbillede_savnes Politik Politiske_bevægelser Ledere